open-index/open-wikipedia-markdown huggingface dataset:
הנשיקה (קארולוס-דוראן)

**הנשיקה** היא ציור שמן מאת האמן האקדמי הצרפתי קארולוס-דוראן , אשר נוצר בשנת 1868. היצירה מתארת את האמן עצמו בחיבוק אוהב עם רעייתו הטרייה, פולין קרואזט, ומהווה דיוקן עצמי יוצא דופן ברגישותו. היצירה מוצגת כיום במוזיאון פאלה דה בוז-אר בליל , עיר הולדתו של האמן בצפון צרפת.

## תיאור היצירה
הציור מתאר סצנה אינטימית ורומנטית בין גבר ואישה. הדמות המרכזית היא של אישה צעירה הלבושה בלבן, הבולטת על רקע כהה. המרקם והצבעוניות בציור מאופקים ומצומצמים, דבר המכוון את תשומת הלב אל שתי הדמויות המרכזיות. צעיף אדום ושושנה אדומה בשערה של האישה מרמזים בעדינות על תשוקה ואהבה הקיימות בין הדמויות. האמן ניגש לתיאור הסצנה בגישה מאופקת ורגישה, אך עם דבקות בריאליזם, בהשפעת גוסטב קורבה. עבודתו מתאפיינת בדיוק בפרטים ובהעברת תחושת אינטימיות אמינה בין הדמויות.
250px|ממוזער|ימין|"הגבר הישן", קארולוס-דוראן

## זהות הדמויות
זהות הגבר והאישה בציור אינה מוצהרת במפורש, אך רמזים ביצירה מצביעים על פרשנות אישית מאוד. לדמות הגבר יש דמיון בולט לציור אחר של קארולוס-דוראן, "הגבר הישן", שנוצר שבע שנים קודם לכן ונמצא אף הוא באוסף המוזיאון בליל. על פי השוואה זו, הדמות הגברית מזוהה עם קארולוס-דוראן עצמו. האישה שבחיקו היא, ככל הנראה, רעייתו הצעירה של האמן – פולין קרואיזט, ציירת מוערכת שהתמחתה בציורי פסטל ומיניאטורות. השניים הכירו בעת ביקור במוזיאון הלובר. פולין היוותה מקור השראה משמעותי בקריירה האמנותית של קארולוס-דוראן, והוא צייר אותה פעמים רבות.

## רקע אישי ופרשנות
הנשיקה מציגה רגע אינטימי ואישי במיוחד - חגיגת האהבה הנשואה של בני הזוג, נושא נדיר באמנות של המאה ה-19 ובלתי שכיח גם כיום. קארולוס-דוראן מתאר את עצמו אוחז ברכות בראש רעייתו, בעוד ידה מושטת אל מאחורי ראשו – תנועה שמדגישה קרבה רגשית עדינה. פולין קרואיזט הייתה אמנית בזכות עצמה שהתמחתה במיניאטורות ובציורי פסטל. בהמשך שימשה כמודל ומוזה ביצירתו של בעלה, והופיעה בין היתר בדיוקן הידוע הגברת עם הכפפה (La Dame au gant), ציור שתרם משמעותית לביסוס שמו בעולם האמנות.

## מרכיבים צורניים וסמליים
הנשיקה מתאפיינת בשימוש ברוך קומפוזיציוני ובצבעוניות מאופקת. לצד הצמד האוהב, מופיעים אלמנטים סמליים: שושנה ורודה גדולה המעטרת את שערה של פולין, וזוג ורדים נוספים המונחים ברקע מאחור – כולם מחזקים את מוטיב הרומנטיקה. בין הדמויות שורר מתח של עדינות ויושר רגשי, אשר מעיד על השפעתו של האמן הריאליסטי גוסטב קורבה על סגנונו של קארולוס-דוראן.

## הערות שוליים

קטגוריה:ציורי שמן
קטגוריה:ציורים מהמאה ה-19
קטגוריה:ציורי זוגות
מיקל ויינואבה

**מיקל ויינואבה אלברס** (בספרדית: **Mikel Villanueva Álvarez**; נולד ב-14 באפריל 1993 בסן קריסטובל שבוונצואלה) הוא כדורגלן ונצואלי המשחק בעמדת הבלם בקבוצת אל פאייח ובנבחרת ונצואלה.

## קריירת מועדונים
ויינואבה גדל במחלקת הנוער של דפורטיבו טאצ'ירה, ובשנת 2012 החל לשחק בקבוצה הבוגרת של המועדון במסגרת ליגת העל הוונצואלית.

בשנת 2014 עבר לדפורטיבו לארה, גם היא מליגת העל הוונצואלית. ב-4 ביולי 2015 הושאל למאלגה עד לתום עונת , ושיחק בעונה זו בקבוצת המילואים של המועדון. ב-3 במאי 2016 חתם על חוזה קבוע במאלגה, וקודם לקבוצה הראשונה של המועדון, ששיחקה בלה ליגה. בהמשך הושאל ממאלגה לקדיס, לראוס דפורטיו ולז'ימנסטיק טרגונה מהליגה הספרדית השנייה.

ב-31 באוגוסט 2020 חתם וייאנובה בק.ד. סנטה קלרה מליגת העל הפורטוגלית. הוא ערך 50 הופעות ליגה במדי המועדון, בהן הבקיע שער אחד.

ב-27 ביוני 2022 חתם על חוזה לשלוש שנים בוויטוריה דה גימארייש מליגת העל הפורטוגלית.

## קריירה בין-לאומית
ב-20 בינואר 2016 זומן וייאנובה לראשונה לסגל נבחרת ונצואלה לקראת משחק ידידות נגד נבחרת קוסטה ריקה. ב-2 בפברואר ערך את הופעת הבכורה שלו בנבחרת, בניצחון 1-0 על נבחרת קוסטה ריקה. ב-24 במרץ הבקיע את שער הבכורה שלו בנבחרת, בתיקו 2-2 נגד נבחרת פרו במסגרת מוקדמות מונדיאל 2018.

הוא נכלל בסגל הנבחרת לטורנירים קופה אמריקה 2016, קופה אמריקה 2019 וקופה אמריקה 2021.

## קישורים חיצוניים

## הערות שוליים

קטגוריה:כדורגלנים ונצואלים
קטגוריה:בלמי כדורגל ונצואלים
קטגוריה:כדורגלני דפורטיבו טאצ'ירה
קטגוריה:כדורגלני מאלמה
קטגוריה:כדורגלני קדיס
קטגוריה:כדורגלני ז'ימנסטיק טרגונה
קטגוריה:כדורגלני סנטה קלרה
קטגוריה:כדורגלני ויטוריה דה גימארייש
קטגוריה:כדורגלני נבחרת ונצואלה
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:ונצואלים שנולדו ב-1993
איירין קרונהיל פלטקה

**איירין קרוֹנהִיל פְּלֵטְקָה** (באנגלית: **Irene Kronhill Pletka**) היא יהודייה-אוסטרלית, מייסדת ויושבת ראש קרן קרונהיל פלטקה (kronhill pletka foundation) לתמיכה בתרבות יהודית חילונית, בשפה היידית ובקהילות יהודיות המתעוררות מחדש באירופה ובמקומות אחרים. בנוסף היא סגנית יושב ראש מועצת המנהלים של ייווא, המכון למחקר יהודי, במנהטן, ניו יורק, ארצות הברית.

קרונהיל פלטקה היא פילנתרופית התומכת במיזמים שונים לשימור ההיסטוריה והתרבות היהודית.

## ביוגרפיה
איירין נולדה בשנת 1942 בשנגחאי, לאמה לִילקָה (Lilka) שנולדה בלבוב ולאביה יעקב קְרוֹנזִילבֶּרג (Kronzylberg) שנולד למשפחה אמידה בלובלין, למד בוורשה ונשאר שם, היה עיתונאי ובונדיסט.

המשפחה הגיעה לשנגחאי ב-1941, כשנחלצו מן השואה באמצעות ויזות יפניות שקיבלו מצ'יאונה סוגיהארה הקונסול כללי של יפן בקובנה שבליטא. באותה שנה עברו למלבורן באוסטרליה ושם שינו את שמם לקרונהיל (Kronhill). אביה היה ממייסדי בית הספר היידי "מכללת שלום עליכם", וכן פעיל בקהילה היהודית.

קרונהיל פלטקה למדה פסיכולוגיה והשלימה תואר שני תואר באמנויות יפות (Master of Fine Arts) בצילום, בבית הספר לעיצוב רוד איילנד בארצות הברית, שם היא מתגוררת. במשך כ-20 שנה היא הייתה "אמן אורח" בבצלאל.

היא דוברת יידיש, שפה ששמעה במשפחה, בילדותה וכן למדה את השפה בבית הספר "שלום עליכם", מוסד חינוכי, חילוני ללימודי יידיש, שייסד אביה במלבורן. קרונהיל פלטקה רואה בידיעת יידיש ביטוי לשימור תרבות מפוארת שנוצרה על ידי היהודים באירופה, תרבות שהנאצים כמעט והכחידו.

## פעילות פילנתרופית
בשנת 2007 הקימה את "קרן קרונהיל פלטקה" לזכר הוריה ומאז הקרן תומכת בפרויקטים באוקראינה, פולין, רוסיה, סרביה, רומניה, ונצואלה, איטליה, אפריקה, אוסטרליה, ישראל וארצות הברית. אחד הפרויקטים החשובים שמימנה הקרן היה שחזור בית כנסת מעץ, מעוטר בציורים וקישוטים, מהמאה ה-17 בעיירה הוויזדץ (Gwoździec) בפולין (כיום באוקראינה). לדבריה: "זוהי אנדרטה למשפחתי, אנדרטה שתראה שהיינו כאן. בעתיד, אנשים יראו שזו הייתה היסטוריה לטפח, היסטוריה כה יפה וזוהרת שרק דורות זהב יכלו ליצור אותה". היא תרמה 1 מיליון דולר לפרויקט דיגיטציה של מסמכים וצילומים של מפלגת הבונד, פרויקטים נוספים: פסטיבל מוזיקה ספרדית יהודית בלקנית, מתן אפשרות לרופאים ישראלים לטפל בפליטים סורים. בשנת 2011 היא הייתה שותפה בהקמת "חממה לפיתוח תסריטים" בבית הספר סם שפיגל לקולנוע ולטלוויזיה בירושלים. בשנת הלימודים 2024–2025 מימנה מלגות לסטודנטים באוניברסיטת קולומביה שהמחקר שלהם עוסק ביידיש.

קרונהיל פלטקה מגדירה את המדיניות הפולנטרופית שלה "פילנתרופית אקטיביסטית": "ישנן מטרות רבות ראויות, חלקן אופנתיות, חלקן מושכות את הלב וגורמות לאנשים להושיט יד לפנקסי הצ'קים שלהם. זה לא המקום שבו אני שואפת לתרום. אני מנסה לחפש דברים שמתעלמים מהם או נשכחים."

## חיים אישיים
איירין קרונהיל פלטקה מחלקת את זמנה בין מלבורן, ניו-יורק וירושלים.

## ראו גם
* צ'יאונה סוגיהארה

## קישורים חיצוניים
* אתר קרן קרונהיל-פלטקה (באנגלית)

## הערות שוליים

קטגוריה:אוסטרליות שנולדו ב-1942
קטגוריה:נדבנים יהודים אמריקאים
קטגוריה:נדבנים יהודים אוסטרלים
בית הכנסת בביילובאר

**בית הכנסת בביילובאר** (בקרואטית: **bjelovarska sinagoga**) היה בית כנסת אשר פעל בעיר ביילובאר בקרואטיה בין השנים 1917–1941. ב-1951 הולאם המבנה על ידי שלטונות יוגוסלביה, ובראשית העשור השני של המאה ה-21 שימש כמרכז תרבות.

## היסטוריה

ב-1877 נוסדה רשמית הקהילה היהודית בביילובאר על ידי מהגרים מבורגנלנד ומאזורי סלובקיה והונגריה. ב-1882, נבנה בית כנסת אך הוא ננטש משום שהיה צר מלהכיל את באיו, וב-1917 חרב. בשנה זו נחנך בית הכנסת החדש. מ-1890 ועד 1927 כיהן במשרת הרב הראשי שמואל דוד טאובר שהגיע מהעיר ברטיסלאבה. בעיר נרשמה פעילות ציונית וב-1910 נוסדה "האגודה האזרחית היהודית" שפעלה בין השאר להגברת הזהות הלאומית היהודית. לאחר כינון ממלכת יוגוסלביה נוסדה האגודה הציונית ע"ש תאודור הרצל וב-1923 זכו הציונים לרוב בבחירות להנהגת הקהילה. ב-8 ביוני 1925 הופיע רשימה יהודית נפרדת בראשות ד"ר הינקו גוטליב בבחירות המוניציפליות וזכתה לרוב קולות בני הקהילה.

בין השנים 1927–1930 כיהן לזר מרגוליס כרבה הראשי של הקהילה, הרב מרגוליס נולד ב-1892 בצ'ורטקוב, עלה לישראל ונפטר ב-1981 בירושלים. מ-1930 ועד לתקופת השואה כיהן כרב הראשי ד"ר דוד גינסברג. גינסברג נולד ב-1905 בביילובאר ורכש השכלה אקדמית באוניברסיטת זאגרב. ב-1941 נרצחו דוד, אשתו יוהנה וילדיהם רגינה וראובן במחנה ההשמדה יאסנובאץ.

במהלך מלחמת העולם השנייה, לאחר הפלישה ליוגוסלביה וכינון מדינת קרואטיה העצמאית הוחל ברדיפת יהודי ביילובאר. בתחילה נדרשה הקהילה לשלם כופר נפש בסכום של 300,000 דינרים יוגוסלביים ובהמשך, בשלהי 1941 נערכו אקציות במהלכן נעצרו בני הקהילה וגורשו לזאגרב. מזאגרב הועברו למחנות הריכוז קרושצ'יצה וגוספיץ'. רוב בני הקהילה נרצחו במהלך השואה. לאחר השואה שבו שרידי הקהילה לביילובאר וחידשו את פעילותה. ב-1968 התגוררו בביילובאר 12 יהודים.

## המבנה
ב-1882 הוקם בית הכנסת הראשון בביילובאר, עת כיהן מוריץ גרינוולד כרבה הראשי של הקהילה. בראשית המאה ה-20 גדלה הקהילה לכדי 500 נפשות ובית הכנסת הישן היה צר מלהכיל את באיו. הקהילה שהייתה אמידה השקיעה 160,000 קרונות בהקמת מבנה חדש. התכנון הוטל על האדריכל אוטו גולדשיידר (1880–1934) שעבד בעת ההיא במשרד הניגסברג ודויטש, והמבנה הוקם בסגנון אדריכלי אר נובו, ונחנך ב-15 באוגוסט 1917 לקראת חגי תשרי. החניכה הייתה בטקס חגיגי שכלל העברת ספרי תורה מבית הכנסת הישן לזה החדש. במהלך השואה נבזז וחולל בית הכנסת.ב-1951 הולאם על ידי שלטונות יוגוסלביה ונמסר לחזקת הרשות המקומית. המבנה שופץ והוסב לאולם תיאטרון, תוך שכיפותיו, עיטוריו השונים והבימה פורקו, ורק עיטור אחד של מגן דוד הושאר על קירותיו. ב-1989 שופץ המבנה ובראשית העשור השני של המאה ה-21 שימש כמרכז תרבות.

## קישורים חיצוניים

* בית הכנסת בביילובאר, באתר המרכז לאמנות יהודית

## הערות שוליים

ביילובאר
אירופה לשלוש דקות

**אירופה לשלוש דקות** היא סדרה תיעודית ישראלית שנוצרה על ידי מירי פרלמן ובהנחיית יובל אברמוביץ', העוסקת בהשתתפותה של ישראל בתחרות האירוויזיון. הסדרה כוללת 13 פרקים והיא שודרה בין השנים 2013–2020, כאשר עשרת הפרקים הראשונים שודרו ב ושלושת הפרקים הנוספים שודרו בכאן 11.

## תוכן
התוכנית מראיינת ומדברת על 40–42 שנות ישראל באירוויזיון, בראיונות עם האנשים שמאחורי הקלעים והנציגים של ישראל, כגון יואב צפיר, איתי בצלאלי, דורון מדלי, לוסי איוב, נטע ברזילי, אימרי זיו ועוד, והם מספרים על כל מה שאף אחד לא ידע עד היום.

## סקירת הסדרה

### פרקים

## משתתפים
* **[[איתי בצלאלי]]** - מעצב האופנה אשר עיצב את רוב בגדי המתמודדים של ישראל לאירוויזיון.
* **[[אוהד שרגאי]]** - זמר.
* **[[איתן שוורץ]]** - איש תקשורת.
* **[[אימרי זיו]]** - נציג ישראל לאירוויזיון 2017.
* **[[דורון מדלי]]** - כותב רוב השירים של ישראל בשנים האחרונות לאירוויזיון.
* **[[זיוית דוידוביץ]]** - אשת תקשורת.
* **[[חן מצגר-אדר]]** - מלחין.
* **[[טלי אשכולי]]** - מפיקת טלוויזיה.
* **[[יואב גינאי]]** - פזמונאי.
* **[[יואב צפיר]]** - במאי המשלחת הישראלית לאירוויזיון מדי שנה.
* **[[יובל כהן]]** - סקסופוניסט ומלחין ג'אז.
* **[[לוסי איוב]]** - מנחה ושחקנית, הנחתה את אירוויזיון 2019 בתל אביב והייתה שופטת ניקוד באירוויזיון 2018.
* **[[ליבי טישלר]]**
* **[[מיטל כהן]]** - מתופפת.
* **[[עודד אברהם]]**
* **[[עינב יעקבי]]**
* **[[ענבר ויצמן]]** - זמרת ויוצרת.
* **[[קובי מרימי]]** - נציג ישראל לאירוויזיון 2019.
* **[[נטע ברזילי]]** - נציגת ישראל לאירוויזיון 2018, והזוכה בו.
* **[[שגיב אליהו]]**
* **[[שרון בן דויד]]**
* **[[מעיין בוקריס]]** - קול הלופר של נטע ברזילי באירוויזיון 2018.
* **[[אביעד רוזנבוים]]** - איש תקשורת.
* **[[אבשלום אריאל]]** - מוזיקאי.
* **[[גילי טרנטו]]**
* **[[לילך עמר]]**
* **[[מאור צבר]]**
* **[[סיון יאנג]]**
* **[[ערן ישראלי]]**
* **[[מורן טרנטו]]**
* **[[שיינה היידי]]**
* **אדם כהן**
* **[[אלון אמיר]]**
* **[[מיי פיינגולד]]** - נציגת ישראל לאירוויזיון 2014.
* **[[מתן עגמי]]**
* **[[רמי תלמיד]]**
* **[[תומר טננבוים]]**
* **[[דלית כהנא]]**
* **[[עירית ענבי]]**

## קישורים חיצוניים
* 

## הערות שוליים

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2013
קטגוריה:הערוץ הראשון: תוכניות וסדרות
קטגוריה:כאן 11: תוכניות וסדרות
קטגוריה:ישראל באירוויזיון
דינקדקן

**דינקדקן** (בפיליפינית: **Dinakdakan**) הוא מאכל בשרי מהמטבח הפיליפיני, המורכב מצוואר, אוזניים, לחיים כבד, קיבה ומעיים של חזיר שנחתכים דק ומבושלים עם בצל סגול, פלפל חריף וזנגביל, מיץ קלמנסי ועלי דפנה.

נהוג לאכול את המאכל לאחר צריבה על גריל בליווי אורז כמנה עיקרית או כמנת פולוטן (Pulutan) קטנה בליווי אלכוהול.

המאכל דומה מאוד לסיסיג, אך בשונה ממנו, חתיכות הבשר אינן קצוצות דק והרוטב מבוסס מיונז.

מלבד השם דינקדקן, המאכל ידוע גם בשם ווארקווארק (Warekwarek).

## הערות שוליים

קטגוריה:המטבח הפיליפיני
קטגוריה:מאכלי בשר חזיר
נער עם עגלת תינוק

**נער עם עגלת תינוק** הוא ציור שמן מאת האמן האמריקאי נורמן רוקוול, אשר פורסם לראשונה ב־20 במאי 1916 על שער מגזין הסאטרדיי איבנינג פוסט. זוהי יצירתו הראשונה של רוקוול שפורסמה במגזין זה, והיא סימנה את תחילתה של קריירת איור ענפה שנמשכה כמעט חמישה עשורים וכללה למעלה מ־300 שערים. הציור נחשב לנקודת מפנה בקריירה של רוקוול ובתולדות האיור האמריקאי.

## תיאור היצירה
הציור מתאר סצנה יומיומית של שלושה ילדים ברחוב עירוני: נער בגיל ההתבגרות המוקדמת דוחף עגלת תינוק, בעוד שני בנים צעירים יותר - כנראה אחים או חברים - מתבוננים בו בגיחוך ולעג. באמצעות קומפוזיציה מדויקת, תנוחות גוף והבעות פנים, רוקוול מצליח ללכוד רגע אנושי קומי אך טעון, שבו משתלבים מבוכה, לחץ חברתי ושאלות מגדריות. הסצנה מתרחשת בסביבה עירונית רגילה, מה שהופך אותה לנגישה לכל צופה.

## תהליך היצירה
רוקוול השתמש בדוגמנים חיים לציוריו, תוך הסתמכות על תצלומים שצילם בעצמו. הדמות הראשית - הנער הדוחף את עגלת התינוק - מבוססת על בילי פיין, אחד מהדוגמנים הקבועים שלו בתקופה המוקדמת. פיין הופיע גם ביצירות נוספות של רוקוול. יתר הדמויות בציור צוירו על פי ילדים מקומיים מהעיר ניו רושל, ניו יורק, אך שמותיהם אינם ידועים. שיטת העבודה הזו, שהתבססה על צילום והמרתו לאיור, איפשרה לרוקוול לשלב בין דיוק ריאליסטי לבין נרטיב חזותי חזק.

## רקע ופרסום
במקור, נועד הציור לשמש כאיור ללוח שנה שהוזמן על ידי חברת ליתוגרפיה. רוקוול, שזיהה את פוטנציאל התמונה, הגיש אותה לעורך מגזין הסאטרדיי איבנינג פוסט, שהתרשם ממנה ופרסם אותה על שער הגיליון של 20 במאי 1916. הציור התקבל באהדה רחבה והוביל לפתיחת קשר מקצועי מתמשך בין רוקוול לבין המגזין. הצלחת הציור נבעה מהשילוב בין טכניקת ציור מוקפדת לסצנה קומית נוגעת ללב.

## השפעה וחשיבות
נער עם עגלת תינוק מסמן את הופעתו של סגנון איור חדש באמריקה – ריאליזם נרטיבי המעוגן בחיי היום-יום. רוקוול הפך לדמות מרכזית בתרבות החזותית של ארצות הברית, והציור הראשון הזה מבטא כבר את סגנונו הבוגר: תשומת לב לפרטים, הדגשת ערכים משפחתיים, והומור עדין. סגנונו של רוקוול שינה את תפיסת האיור, בכך שהפך את האיור לשער שדרכו ניתן לקרוא סיפור שלם.

## ציון 100 שנה והנצחה
לרגל מאה שנה לפרסום הציור, נערכו בשנת 2016 מספר אירועים לציון המאורע:

בעיר ניו רושל, ניו יורק, הוצב פסל ברונזה בגודל טבעי, מעשה ידי האמנית סוזן קליי. הפסל משחזר את הדמויות מהציור והוא מוצב באתר ציבורי בעיר, שבה התגורר רוקוול בעת שיצר את היצירה.
במוזיאון נורמן רוקוול במסצ'וסטס התקיימה תחרות בשם "Build a Better Baby Carriage", שבה הוזמנו משתתפים לעצב עגלות תינוק מקוריות בהשראת הציור. הפעילות לוותה בסדנאות, תערוכות ופעילויות קהילתיות שנועדו לעורר שיח עכשווי סביב נושאים של מגדר, ילדות ואחריות.

## שימור וגילוי מחודש
בשנת 2010 אותר הציור המקורי של נער עם עגלת תינוק באחוזה פרטית בעיר ניו רושל, כשהוא במצב של בלייה. הוא הועבר ל־Williamstown Art Conservation Center, שם עבר תהליך שימור מקצועי שכלל ניקוי, תיקון נזקים וייצוב צבעים. הגילוי אפשר לבחון מחדש את האיכויות הטכניות של רוקוול ולהעריך את תרומתו האמנותית כבר בשלב מוקדם בקריירה שלו.

## הערות שוליים

קטגוריה:נורמן רוקוול
קטגוריה:ציורי שמן
קטגוריה:ציורי ז'אנר
קטגוריה:ציורים מהמאה ה-20
מרכז הכשרות היסוד

**חטיבת ההפעלה והכשרות היסוד** היה גוף שריכז תחתיו את כלל הבה"דים של חילות היבשה בצה"ל, למעט הבא"חים של חטיבות החי"ר אשר נמצאים ישירות תחת פיקוד החטיבות.

בראש החטיבה עמד קצין בדרגת תת-אלוף. מפקד האחרון של מרכז הכשרות היסוד היה תא"ל שרון אלטיט.

ב-2026, כחלק מלקחי מלחמת חרבות ברזל והצורך באוגדות מתמרנות, הוקמה אוגדת ההכשרות (38) שהחליפה את מרכז הכשרות היסוד, שעל בסיסו היא הוקמה.

## מבנה
שמאל|ממוזער|206x206 פיקסלים|תג מחלקת תורה והדרכה (תוה"ד) במפח"ש, לימים אגף פיתוח הדרכה (אפ"ה) במז"י. התג לא בשימוש היום.
חטיבת ההפעלה והכשרות היסוד הורכבה ממספר בתי ספר (בה"דים). בראש כל בית ספר עומד קצין בדרגת אלוף-משנה.

## היסטוריה
בעבר המרכז נקרא חטיבת היבשה (אשר נקראה גם חטיבת ההדרכה) אשר הייתה אמונה על פיתוח תפיסות היסוד של מרכיבי היבשה של צה"ל. עיקר מטרתה הייתה לייצר תו"ל ותפיסות אשר יוטמעו בהכשרות ובאימונים בצבא היבשה.

כמו כן תפקידה היה לתכנן, להפעיל ולבקר את האימונים היבשתיים, הכוללים גם את ניהול תקציבי האימונים.

בשנת 2020 עם הקמת פיקוד ההכשרות והאימונים, בוצע רה-ארגון לסמכויות החטיבה ושינוי ארגוני, כך שחלק מסמכויות החטיבה התחלקו בין מחלקת הדרכה, אג"ם ותקציבים של זרוע היבשה ומפקד החטיבה הפך להיות מפקד הכשרות היסוד אשר מאגד תחתיו את בתי הספר של חילות השדה, אשר עד אז היו תחת פיקוד ישיר של קציני החיל הראשיים.

בשנת 2025 כחלק מלקחי מלחמת חרבות הברזל, בה הופעלו פעמים רבות יחידות ההכשרה השונות תחת יחידות אחרות בכל פעם, הוחלט להסב את מרכז הכשרות היסוד ל**חטיבת הפעלה והכשרות היסוד**, ובהמשך, תוך מיצוי מפקדת הגיס המטכ"לי שפורק, הפיכת המרכז לאוגדה מתמרנת נוספת: אוגדת ההכשרות 38. האוגדה תוכפף ישירות למפקד זרוע היבשה לאור סגירתו של פיקוד ההכשרות והאימונים.

## מפקדי מרכז הכשרות היסוד

## הערות שוליים

קטגוריה:בסיסי הדרכה של צה"ל
קטגוריה:יחידות צה"ל שפורקו
שולחן שחמט

ממוזער|שולחן שחמט בפארק ציבורי
**שולחן שחמט** הוא סוג של שולחן שנבנה במיוחד למשחק שחמט, בעל לוח שחמט קבוע על פניו. הוא מגיע בצורות ובגדלים שונים, ולעיתים כולל גם מקום לאחסון כלי המשחק. רוב השולחנות עשויים עץ מלא, אך קיימים גם דגמים מחומרים אחרים. ניתן למצוא שולחנות שחמט במרחבים ציבוריים כגון פארקים, חופים, קמפוסים של אוניברסיטאות, בערים מסוימות ולעיתים אף בבתי קפה. ברוב המקרים, גודלו של שולחן שחמט דומה לזה של שולחן פיקניק .

שולחן השחמט אינו מוגבל רק למשחק שחמט, וניתן להשתמש בו גם למטרות אחרות.

## היסטוריה
שולחנות שחמט הופיעו לראשונה החל מהמאה ה-18.

שולחנות שחמט החלו לשמש לא רק כפריט משחק, אלא גם כאלמנט דקורטיבי בעיצוב פנים החל מהמחצית השנייה של המאה ה-19.

שולחנות שחמט זכו לפופולריות גם בקרב משפחות מלוכה. על פי מקורות שונים, המלכה ויקטוריה הייתה שחקנית מצטיינת, שנהגה למצוא נחמה במשחק בתקופת אלמנותה. גם אדוארד השביעי וג'ורג' החמישי נודעו כשחקני שחמט נלהבים. כמה מסטי השחמט  ושולחנות השחמט המעוטרים ביותר שמורים כיום בטירת וינדזור.

## חומרים
שולחנות שחמט מיוצרים בדרך כלל מעץ מלא, כאשר הסוגים הפופולריים ביותר הם עץ רוזווד , ארז ומהגוני. עם זאת, קיימים גם שולחנות שחמט העשויים ממתכת, בטון או פלסטיק.

## בישראל
בשנת 2023, העניקה שגרירות הודו בישראל שולחן שחמט יוקרתי מעבודת יד למועדון השחמט שנפתח בקריית אליעזר ביוזמת עיריית חיפה. השולחן מעוטר בפרחים המשלבים את צבעי דגלי הודו וישראל, שימש כסמל לידידות בין המדינות.

## גלריה

קובץ:20140418 corfu465.JPG
קובץ:20140418 corfu466.JPG
קובץ:20140418 corfu467.JPG
קובץ:A giant chess board.jpg
קובץ:Ajedrez callejero - Bangkok.jpg
קובץ:Tisch 7-08-09-b.jpg
קובץ:Zitmeubilair met schaakbord (46449950231).jpg


## קישורים חיצוניים

## הערות שוליים

קטגוריה:שולחנות
קטגוריה:שחמט
קטגוריה:ריהוט רחוב
פיאפאראן

**פיאפאראן** (בפיליפינית: **Piaparan**) הוא מאכל מהמטבח הפיליפיני, המורכב מעוף או מאכלי ים בחלב קוקוס ונפוץ במחוז לנאו דל סור.

המאכל מורכב מעוף או מאכלי ים, המבושלים בחלב קוקוס, שום, בצל, זנגביל, כורכום, בצל ירוק, פלפל צ'ילי ורוטב פלאפה.

נהוג לאכול את המאכל כמנה עיקרית בליווי אורז וידוע גם בשם פיארן (Piaran) ופיארון (Piarun).

## הערות שוליים

קטגוריה:המטבח הפיליפיני
קטגוריה:מאכלי עוף
קטגוריה:קוקוס
ז'וזואה הומאוו

**קוקו ז'וזואה פרנסיס הומאוו** (בצרפתית: **Koku Josué Francis Homawoo**; נולד ב-12 בנובמבר 1997 בלומה שבטוגו) הוא כדורגלן טוגולזי המשחק בעמדת הבלם בקבוצת סטנדרד לייז' ובנבחרת טוגו.

## קריירת מועדונים
הומאוו גדל במחלקות הנוער של אלאן ספורטיף ליון, אולימפיק ליון, סנט-פרייסט ונאנט. בקריירה הבוגרת שלו שיחק בקבוצות נאנט ורד סטאר, בנוסף לקבוצות המילואים של נאנט ושל לוריאן. ב-16 ביולי 2023 חתם בדינמו בוקרשט מליגת העל הרומנית.

ב-1 ביולי 2025 חתם בסטנדרד לייז'.

## קריירה בין-לאומית
ב-6 בספטמבר 2024 ערך הומאוו את הופעת הבכורה שלו בנבחרת טוגו, בתיקו 1-1 נגד נבחרת ליבריה במסגרת מוקדמות גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים טוגולזים
קטגוריה:בלמי כדורגל טוגולזים
קטגוריה:כדורגלני נאנט
קטגוריה:כדורגלני רד סטאר
קטגוריה:כדורגלני דינמו בוקרשט
קטגוריה:כדורגלני נבחרת טוגו
קטגוריה:טוגולזים שנולדו ב-1997
קטגוריה:כדורגלני סטנדרד לייז'
ארמין פצ'י

**ארמין פצ'י** (בהונגרית: **Ármin Pécsi**; נולד ב-24 בפברואר 2005 בהיינבורג אן דר דונאו שבאוסטריה) הוא כדורגלן הונגרי המשחק בעמדת השוער בקבוצת ליברפול מהפרמייר ליג .

## קריירת מועדונים
פצ'י גדל במחלקות הנוער של גיור ופושקש אקדמיה. ב-1 ביולי 2023 הושאל לצ'אקוואר מליגת המשנה ההונגרית למשך חצי עונה, וערך 18 הופעות ליגה. עם חזרתו מההשאלה החל לשמש כשוער הראשי של פושקש אקדמיה, וערך 16 הופעות במסגרת ליגת העל ההונגרית בעונת . בעונת , בה סיימה פושקש אקדמיה במקום השני בליגה, ערך 30 הופעות ליגה.

ב-7 ביוני 2025 חתם בליברפול מהפרמייר ליג.

## קישורים חיצוניים

## הערות שוליים

קטגוריה:כדורגלנים הונגרים
קטגוריה:שוערי כדורגל הונגרים
קטגוריה:כדורגלני פושקאש אקדמיה
קטגוריה:כדורגלני ליברפול
קטגוריה:הונגרים שנולדו ב-2005
קוזי (מאכל)

**קוזי** (בערבית: **قوزي**) מאכל בשר ואורז מהמטבח העיראקי, הנחשב לאחד המאכלים הלאומיים של עיראק, אך נפוץ גם במדינות המפרץ הפרסי וטורקיה.

המאכל מורכב מבשר טלה המבושל באיטיות ומוגש עם אורז בליווי אגוזים קלויים וצימוקים.

שם המאכל נגזר מהמילה הערבית קוזי (قوزي) שמקורה בטורקית עות'מאנית (kuzı) ופירושה טלה.

## גרסאות
למאכל גרסאות נוספות הנפוצות במדינות ערביות שונות:
* בערב הסעודית ובתימן נקרא מדפון (مدفون) – טלה עטוף באלומיניום ומתבשל בחום גבוה.
* בעומאן ובאיחוד האמירויות נקרא שוואה (شِواء) – בשר מתובל העטוף בעלי דקל ומבושל בתנור תת-קרקעי.
* בירדן ובסוריה נקרא זרב (زرب) – בשר חתוך המבושל עם ירקות ובצק.
* במדינות צפון אפריקה נקרא הניית' (حنيذ) – בשר המבושל בטאבון חם.

## קישורים חיצוניים

## הערות שוליים

קטגוריה:המטבח המזרח-תיכוני
קטגוריה:המטבח העיראקי
קטגוריה:מאכלי בשר
קטגוריה:מאכלי אורז
קטגוריה:מאכלים לאומיים
גז מגן

**גז מגן** הוא גז אדיש או חצי-אדיש הנמצא בשימוש נפוץ במספר תהליכי ריתוך, בעיקר ריתוך בקשת מתכת מוגנת בגז וריתוך בקשת טונגסטן מוגנת בגז. מטרתם היא להגן על אזור הריתוך מפני חמצן ואדי מים. בהתאם לחומרים המרותכים, גזים אטמוספיריים אלה יכולים להפחית מאיכות הריתוך או להקשות על הריתוך. תהליכי ריתוך קשת אחרים מבוצעים בשיטות חלופיות להגנה על הריתוך מהאטמוספירה - ריתוך באלקטרודה מצופה, למשל, מבוצע בעזרת אלקטרודה מכוסה בתלחים הפולט פחמן דו-חמצני בעת השימוש, גז חצי-אדיש שהוא גז מגן מקובל לריתוך פלדה.

בחירה שגויה של גז מגן בעת הריתוך עלולה להוביל לתוצאת ריתוך נקבובי וחלש, או להתזות מוגזמות. האחרון, למרות שאינו משפיע על הריתוך עצמו, גורם לאובדן פרודוקטיביות עקב העבודה הנדרשת להסרת הטיפות המפוזרות.

אם משתמשים בהם ברשלנות, גזי מגן יכולים לדחוק חמצן, ולגרום להיפוקסיה ואף למוות.

## גזי מגן נפוצים
גזי מגן מתחלקים לשתי קטגוריות - אדישים או חצי-אדישים. רק שניים מהגזים האצילים, הליום וארגון, הם חסכוניים מספיק לשימוש בריתוך. גזים אדישים אלה משמשים בריתוך בקשת טונגסטן מוגנת בגז, וגם בריתוך בקשת מתכת מוגנת בגז לריתוך מתכות אל ברזליות . גזי מגן חצי-אדישים, או גזי מגן פעילים, כוללים פחמן דו-חמצני, חמצן, חנקן ומימן. גזים פעילים אלה משמשים בריתוך בקשת מתכת מוגנת בגז על מתכות ברזליות . רוב הגזים הללו, בכמויות גדולות, עלולים לפגוע בריתוך, אך כאשר משתמשים בהם בכמויות קטנות ומבוקרות, הם עשויים לשפר את מאפייני הריתוך.

## יישומים
היישומים של גזי מגן מוגבלים בעיקר על ידי עלות הגז, עלות הציוד ומיקום הריתוך. חלק מגזי המגן, כמו ארגון, יקרים, מה שמגביל את השימוש בהם. הציוד המשמש לאספקת הגז כרוך גם הוא בעלות נוספת, וכתוצאה מכך, תהליכים כמו ריתוך באלקטרודה מצופה, הדורשים ציוד זול יותר, עשויים להיות עדיפים במצבים מסוימים. לבסוף, מכיוון שתנועות אטמוספיריות יכולות לגרום לפיזור גז המגן סביב הריתוך, תהליכי ריתוך הדורשים גזי מגן מתבצעים לעיתים קרובות רק בתוך חלל סגור, שם הסביבה יציבה וניתן למנוע ביעילות כניסת גזים אטמוספיריים לאזור הריתוך.

קצב זרימת הגז הרצוי תלוי בעיקר בגאומטריית הריתוך, במהירות, בזרם, בסוג הגז ובמצב העברת המתכת בו נעשה שימוש. ריתוך משטחים שטוחים דורש זרימה גבוהה יותר מאשר ריתוך חומרים מחורצים, מכיוון שהגז מתפזר מהר יותר. מהירויות ריתוך גבוהות יותר, באופן כללי, פירושן שיש לספק יותר גז כדי לספק כיסוי הולם. בנוסף, זרם גבוה יותר דורש זרימה גדולה יותר, ובאופן כללי, נדרש יותר הליום מאשר ארגון כדי לספק כיסוי הולם. לארבע הווריאציות העיקריות של ריתוך בקשת מתכת מוגנת בגז יש דרישות זרימת גז מגן שונות - עבור אמבטיות ריתוך קטנות במצבי קצר חשמלי וריסוס פולסי, כ-10 ליטר לדקה מתאימים בדרך כלל, בעוד שעבור העברה בטיפות, עדיפים כ-15 ליטר לדקה. וריאציית העברת ריסוס דורשת בדרך כלל יותר עקב קלט החום הגבוה יותר שלה ולכן אמבט הריתוך גדולה יותר; בערך 20-25 ליטר לדקה.

## קישורים חיצוניים

## הערות שוליים

קטגוריה:ריתוך
רקס מאורר

**רקס מאורר** (באנגלית: **Rex Maurer**; נולד ב-17 באוגוסט 2004) הוא שחיין אמריקאי, אלוף ארצות הברית (2025) במשחה ל-400 מטר חופשי ושיאן ארצות הברית במשחים ל500 יארד חופשי ול-400 יארד מעורב אישי.

## ביוגרפיה
מאורר לומד באוניברסיטת טקסס.

### 2025
#### אלוף המכללות
באליפות המכללות שנערכה בוושינגטון בסוף מרץ 2025 זכה ב-3 מדליות, 2 זהב ו-1 כסף. מדליות זהב במשחה ל-500 יארד חופשי בתוצאה של 4:05.35 דקות ובמשחה ל-400 יארד מעורב אישי בתוצאה של 3:34.00 דקות. מדליית כסף במשחה ל-1650 יארד חופשי בתוצאה של 14:25.22 דקות

#### אלוף ארצות הברית
באליפות ארצות הברית שמהווה את המבחנים האמריקאים לאליפות העולם שנערכה באינדיאנפוליס, אינדיאנה בתחילת יוני 2025 הוא זכה ב-4 מדליות, 1 זהב, 1 כסף ו-2 ארד. מדליית זהב במשחה ל-400 מטר חופשי בשיא באליפות חדש ובתוצאה הטובה ביותר שנקבעה באמריקה של 3:43.33 דקות, לפני לוקה מיאטוביץ' (3:45.71 דקות) וריאן אריסמן (3:46.01 דקות). מדליית כסף במשחה ל-800 מטר חופשי בשיא אישי חדש של 7:49.53 דקות, אחרי רוברט פינק (7:43.13 דקות) דייוויד ג'ונסטון (7:49.85 דקות) ומדליות ארד במשחה ל-200 מטר חופשי בתוצאה של 1:45.13 דקות, אחרי לוק הובסון (1:43.73 דקות) וגבריאל ג'ט (1:44.70 דקות) ובמשחה ל-400 מטר מעורב אישי בתוצאה של 4:09.65 דקות, אחרי רוברט פינק (4:07.46 דקות) וגבריאל ג'ט (4:07.92 דקות).

באליפות העולם עצמה הוא סיים במקום 11 במשחה ל-400 מטר חופשי בתוצאה של 3:46.38 דקות, במקום 20 במשחה ל-400 מטר מעורב אישי בתוצאה של 4:19.30 דקות ובמקום רביעי במשחה שליחים 4x100 מטר בתוצאה של 7:01.24 דקות, כשחיין רביעי הוא קבע ב"זינוק שליחים" תוצאה של 1:45.82 דקות.

### 2026
באליפות המכללות שנערכה באטלנטה בסוף מרץ 2026 זכה בפעם השנייה ברציפות במדליית זהב במשחה ל-400 יארד מעורב אישי בשיא ארצות הברית חדש של 3:32.96 דקות.

## שיאים אישיים
### בריכה אולימפית
* 200 מטר חופשי: 1:54.37 דקות (2025)
* 400 מטר חופשי: 3:43.33 דקות (2025)
* 800 מטר חופשי: 7:49.53 דקות (2025)
* 400 מטר מעורב אישי: 4:09.65 דקות (2025)
### בריכת 25 יארד
* 500 יארד חופשי: 4:04.45 דקות (2024), **שיא ארצות הברית**
* 400 מטר מעורב אישי: 3:32.96 דקות (2026), **שיא ארצות הברית**

## ראו גם

## קישורים חיצוניים

קטגוריה:שחייני חופשי
קטגוריה:שחייני מעורב אישי
קטגוריה:שחיינים אמריקאים
קטגוריה:אמריקאים שנולדו ב-2004
קמפבל מקין

**קמפבל מקין** (באנגלית: **Campbell McKean**; נולד ב-2006) הוא שחיין אמריקאי, אלוף ארצות הברית (2025) במשחים ל-50 מטר חזה ול-100 מטר חזה.

## ביוגרפיה

### 2025
#### אלוף ארצות הברית
באליפות ארצות הברית שמהווה את המבחנים האמריקאים לאליפות העולם שנערכה באינדיאנפוליס, אינדיאנה בתחילת יוני 2025 הוא זכה בשתי מדליות זהב, במשחה ל-50 מטר חזה בשיא אישי חדש של 26.90 שניות, לפני מייקל אנדרו (26.92 שניות) ובריאן בנזינג (27.40 שניות) ובמשחה ל-100 מטר חזה בשיא אישי חדש של 58.96 שניות, לפני ג'וש מת'ני (59.18 שניות) ונייט ג'רמונפרז (59.89 שניות). התוצאות שקבע מהוות את התוצאה הטובה ביותר בעולם בהיסטוריה לגיל 18. 

## שיאים אישיים
### בריכה אולימפית
* 50 מטר חזה: 26.90 שניות (2025)
* 100 מטר חזה: 58.96 שניות (2025)

## ראו גם

## קישורים חיצוניים

* by Nicole Miller, Campbell McKean Shatters 1:00-Barrier With 58.96 100 Breast for 17-18 NAG Record, *SwimSwam*, June 6th, 2025 

קטגוריה:שחיינים אמריקאים
קטגוריה:אמריקאים שנולדו ב-2006
ישראלים במצעדי הפזמונים הבריטיים והאמריקאיים

רשימה זו מסכמת את כל הסינגלים והאלבומים של אמנים ישראלים – או בעלי זיקה ישראלית מובהקת – שהצליחו להיכנס למאה הסינגלים המובילים או למאתיים האלבומים המובילים בארצות הברית ובבריטניה: בילבורד הוט 100 ו־Billboard 200 בארצות הברית, ו־UK Singles Chart ו־UK Albums Chart בבריטניה.

הכניסה המתועדת הראשונה התרחשה בשנת 1967, כשחיים טופול הגיע למקום התשיעי במצעד הסינגלים הבריטי עם גרסתו לשיר *If I Were a Rich Man * (מקור). שנה לאחר מכן הגיעו אסתר ואבי עופרים למקום הראשון עם השיר *[[Cinderella Rockefella]]*, והפכו לצמד הישראלי הראשון שכבש את פסגת מצעד הסינגלים הבריטי (מקור).

נכון ל־, הצליחו למעלה משלושים כותרים ישראליים – חלקם באנגלית, אחרים בעברית או בערבית – להשתלב במיינסטרים הבריטי והאמריקאי, לעיתים בעזרת גרסאות רמיקס או שיתופי פעולה בינלאומיים.

הרשימות להלן משמשות תיעוד היסטורי של יצוא התרבות המוזיקלית הישראלית, ומדגימות את האתגרים והצלחות־הנישה של אמנים מקומיים בשווקים הגלובליים. הנתונים מבוססים על ארכיוני Billboard וה־Official Charts Company, ומתעדכנים מעת לעת עם פרסום דירוגים חדשים.

## ישראלים במצעדים הבריטיים והאמריקאיים
### מצעדי הסינגלים

### מצעדי האלבומים

קטגוריה:זמר עברי
קטגוריה:מצעדי מוזיקה
קטגוריה:מוזיקאים ישראלים
טינולה

**טינולה** (בפיליפינית: **Tinola**) הוא מרק חם מהמטבח הפיליפיני, המוגש כמנה עיקרית בליווי אורז לבן.

המרק מבושל עם עוף או דג, פלחי פפאיה ירוקה קישוא, עלי פלפל חריף, זנגביל, בצל ורוטב דגים.

למאכל גרסאות רבות ומלבד הגרסה הבסיסית, קיימות גרסות על בסיס מאכלי ים ובשר חזיר בליווי דלעת ירוקה, תפוחי אדמה או עגבניות.

המאכל דומה מאוד לבינאקול (Binakol) וגינטאנג מנוק (Ginataang Manok) ויחד איתם נחשב לסמל של הכנסת אורחים.

## קישורים חיצוניים

## הערות שוליים

קטגוריה:המטבח הפיליפיני
קטגוריה:מרקים
קטגוריה:מאכלי עוף
אספסול

**אספסול** (בפיליפינית: **Espasol**) הוא עוגת אורז מתוקה ורכה מהמטבח הפיליפיני, שמקורה במחוז לגונה.

המאכל מורכב מקמח אורז דביק שמבושל בחלב קוקוס עם רצועות קוקוס ממותקות, לאחר הבישול, העוגות נחתכות למלבנים או גלילים ומצופות בקמח אורז קלוי.

המאכל נמכר בעיקר בעונת חג המולד, אך ניתן למצוא אותו לאורך כבישים ראשיים, בחנויות רחוב ובתחנות אוטובוס באזור לגונה וסביבתה.

בעגה הפיליפינית, נעשה שימוש הומוריסטי במילה "אספסול" גם כדי לתאר אדם המתאפר באיפור כבד ומוגזם.

## קישורים חיצוניים

## הערות שוליים

קטגוריה:המטבח הפיליפיני
קטגוריה:מאכלי אורז
קטגוריה:עוגות
קטגוריה:המטבח הפיליפיני: קינוחים
ארי (חברה)

**אֱרִי** (באנגלית: **Aerie**, מסוגנן ***aerie***) היא קמעונאית ותת-מותג ביגוד ולייפסטייל בבעלות אמריקן איגל אאוטפיטרס. המותג ארי פועל כמחלקה בחנויות אמריקן איגל אאוטפיטרס, באינטרנט דרך אתר האינטרנט של אמריקן איגל, ובחנויות קמעונאיות עצמאיות של ארי.

## היסטוריה
[שמאל|ממוזער|200x200 פיקסלים| חנות עצמאית של ארי ב[פיטסבורג.]]
בפברואר 2006, אמריקן איגל השיקה את הלבשה תחתונה ארי, מותג המשנה הראשון של החברה. חנות הארי העצמאית הראשונה נפתחה באוגוסט 2006 בגרינוויל, קרוליינה הדרומית ולאחריה נפתחו שתי חנויות ניסיון נוספות בהמשך אותה שנה.

נכון לדצמבר 2010, היו 147 חנויות ארי עצמאיות בארצות הברית ובקנדה. בשנת 2011, החברה פתחה עשר חנויות חדשות והחזיקה בנתח של 2% משוק ההלבשה התחתונה. לארי יש כיום 448 חנויות בסך הכל באמריקה הצפונית.

ארי עלתה על ביצועיה של המותג המרכזי של אמריקן איגל במהלך הרבעון השני והשלישי של שנת הכספים 2013, למרות ירידה בתנועת בחנויות.

## קמפיינים
### ארי ריל
"ארי ריל" הוא קמפיין דימוי גוף שהושק על ידי ארי באביב 2014 בתגובה להכרזה של אמריקן איגל בינואר 2014. אמריקן איגל פרסמה חדשות לפיה היא מתכוונת להפסיק להשתמש בדוגמניות-על ולרטש דיגיטלית את הדוגמניות שלה כדי לעודד דימוי עצמי חיובי וגוף חיובי. קמפיין ארי ריל מציג דוגמניות בגדלים, צורות וצבעי עור שונים, יחד עם תצוגות של סימני יופי וקעקועים. תנועת ארי ריל כוללת מדריך חזיות מקוון המציג מידות מ-30A עד 40DD הנלבשות על ידי דוגמניות בעלות מבנה גוף דומה. חוויית הקנייה המותאמת אישית כוללת גם קו טלפוני של "Real Girl Talk" עם מומחיות לסגנון וגזרה. הם גם חברו לאמה רוברטס כדי לקדם את הקמפיין ולספק מודל לחיקוי חיובי עבור בנות צעירות יותר.

כחלק מקמפיין זה, ארי הפכה לקמעונאית הארצית הראשונה שנתנה חסות לאיגוד הלאומי להפרעות אכילה (אלה"א - NEDA). ארי היא נותנת החסות המובילה של תוכנית המודעות הלאומית שלהם לטיולים המכונה "הליכת NEDA". היוזמה מגייסת כספים לתוכניות חינוכיות ומפיצה מודעות בנושא הפרעות אכילה. אלה"א מקיימת 65 צעדות הליכה מדי שנה בערים ברחבי ארצות הברית. קמפיין זה הצליח גם להגיע לנשים צעירות תחת ההאשטג בטוויטר (כיום X) #aeriereal.

## פעילות בישראל
בנובמבר 2021 פורסם כי ארי תפתח חנויות בישראל.

נכון לאביב 2025, ארי מפעילה בישראל 39 חנויות. זאת בין היתר בביג פאשן גלילות (רמת השרון), בקניון עזריאלי (תל אביב) ובשדרות ממילא (ירושלים).https://www.dreamcard.co.il/filestock/files/branches_24_04_25_amer_arie.pdf

## קישורים חיצוניים
* 

* האתר הרשמי

## הערות שוליים

קטגוריה:חברות ביגוד אמריקאיות
סרשיאדו

**סרשיאדו** (בפיליפינית: **Sarsiado**) הוא מאכל מהמטבח הפיליפיני, המורכב מדג מטוגן ברוטב עגבניות וביצים.

המאכל מבוסס על דג חלב (Bangus) מנוקה, מומלח ומטוגן בשמן חם. במקביל לטיגון הדג, מכינים את הרוטב המבוסס שום, בצל ועגבניות מוקפצים שלהם מוסיפים ביצים טרופות ומבשלים קלות עד שהן מתייצבות ברוטב.

המאכל הוא שילוב של שתי מנות דג מטוגן ("Piniritong Isda") ורוטב עגבניות עם ביצים.

השם סרשיאדו הוא נגזרת של המילה הספרדית רוטב (Salsa) ומשמעות השם בטאגאלוג היא "מבושל ברוטב סמיך".

## קישורים חיצוניים

## הערות שוליים

קטגוריה:המטבח הפיליפיני
קטגוריה:מאכלי ביצים
קטגוריה:מאכלי עגבניות
קטגוריה:מאכלי דגים
בית כנסת להט"ב

ממוזער|טקסט=תמונה של מודעה על הזמנה לאירוע עונג שבת, בבית הכנסת הלהט"בי בית שמחת תורה (אנגלית: Congregation Beit Simchat Torah), ששולבה בספר הנושא את שם בית הכנסת, מאת משה שקד, 1973|תמונה של מודעה על הזמנה לאירוע עונג שבת, בבית הכנסת הלהט"בי קהילת בית שמחת תורה (אנגלית: Congregation Beit Simchat Torah), ניו יורק, ששולבה בספר הנושא את שם בית הכנסת, מאת משה שקד, 1973
**בתי כנסת להט"בים** הם בתי כנסת המשרתים בעיקר יהודים להט"בים. בתי כנסת להט"בים מתוארכים לשנת 1970, כאשר הראשון, בית חיים חדשים (BCC) בלוס אנג'לס, נוסד בשנת 1972. הדוקטרינות הדתיות שלהם מגוונות, אך הן בדרך כלל ליברליות; רבות מהן מזדהות עם התנועה הרפורמית ואחת עם הרקונסטרוקטיביסטית, בעוד שאחרות, כמו קהילת בית שמחת תורה (CBST) בניו יורק, הן עצמאיות. רבים משתמשים בליטורגיה מותאמת אישית שעוצבה על ידי החוויה הלהט"בית והפמיניזם היהודי, ולעיתים קרובות משתמשים במונחים דה-מגדריים כדי להתייחס לאלוהים. בתי הכנסת הפיזיים הלהט"בים נמצאים בעיקר בארצות הברית.

בתי כנסת להט״ב ראשונים צצו לצד ובעזרתה של כנסיית המטרופוליטן הקהילתית התומכת בלהט"ב. צמיחת בתי הכנסת עוצבה במידה רבה על ידי מגפת האיידס בארצות הברית בשנות ה-80, שבחלק מקהילות גבתה את חייהם של קרוב למחצית מחבריהם. משרתו של הרב יואל קאהן בקהילת שער זהב בסן פרנסיסקו השפיעה על עמדות יהודיות ליברליות כלפי איידס ברחבי ארצות הברית. בתי כנסת להט"בים אשר התאבלו על מותם מאיידס של חברי קהילה רבים יצרו את תפילת *"[[מי שברך|מי שבירח]]"* המודרנית לריפוי, תפילה שנעדרה בעבר ברב המנהגים היהודיים הליברליים. דבי פרידמן והרבה דרורה סטל, זוג לסביות עם קשרים ל-BCC, הציגו זאת לראשונה בעיבוד הידוע שלהן לתפילה בשנת 1987. התפילה נתפסת כיום כמרכזית בטקסים היהודיים הליברליים.

הצטרפותה של BCC לתנועה הרפורמית בשנת 1974 הייתה להכרה הרשמית הראשונה בקהילה להט"בית על ידי זרם אמריקאי מרכזי מכל דת עולמית. מאז, התנועה הרפורמית הפכה לטולרנית מאוד כלפי קהילות הלהט"ב, מה שתרם לירידה בנוכחות בבתי כנסת להט"בים, שכן יהודים להט"ב החלו להרגיש בנח גם במרחבים שאינם מוכווני להט"ב. לפחות שלושה בתי כנסת רפורמיים של הקהילה הלהט"בית התמזגו לבתי כנסת רפורמיים גדולים יותר במאה ה-21. במקביל, נוכחות של לא-להט"בים (הטרוסקסואלים) בבתי כנסת להט"בים עלתה, כאשר חלקם מיצבו את עצמם כבית לקבוצות שוליים אחרות. בית הכנסת הגדול ביותר לקהילות להט"ב, CBST, מונה למעלה מ-1,000 חברים נכון לשנת 2024.

## לקריאה נוספת

* 
* 


## הערות שוליים

קטגוריה:להט"ב בארצות הברית
קטגוריה:ארצות הברית: בתי כנסת
מחוז קולומביה (SSBN-826)

**מחוז קולומביה** (**SSBN-826;** באנגלית: **USS District of Columbia**) היא צוללת גרעינית מסדרת קולומביה של צי ארצות הברית והיא נקראת על שם מחוז קולומביה. היא תהיה כלי השיט הראשון בצי האמריקאי שייקרא על שם מחוז קולומביה (District of Columbia).

## תהליך הבנייה
בנייתה של הצוללת USS District of Columbia (SSBN-826), הראשונה בסדרת קולומביה, החלה בשלבים מוקדמים עוד טרם תחילת הבנייה הרשמית. ב־1 במאי 2019 בוצעה יציקת הרכיב הראשון של הצוללת – במשקל של כ־175,000 פאונד – באירוע שכונה "first pour". באותו חודש נערך גם טקס חיתוך הפלדה הראשון (first cut of steel) במספנת ניופורט ניוז שיפבילדינג (Newport News Shipbuilding), במסגרתו נחתך לוח הפלדה הראשון של גוף הצוללת. באוגוסט 2020 בוצעה היציקה הראשונה למדחף של הסדרה במרכז היציקה והמדחפים של הצי האמריקאי (Naval Foundry and Propeller Center) בפילדלפיה. יציקה זו נחשבת לאחת מהגדולות בתולדות התעשייה הימית האמריקאית, עם משקל של למעלה מ־200,000 פאונד.

תחילת הבנייה הרשמית של הצוללת התבצעה ב־1 באוקטובר 2020, במקביל לפתיחת שנת הכספים הפדרלית. נכון למועד זה, הצוללת הייתה כבר בכ־10% השלמה, בזכות ייצור מוקדם של רכיבים ארוכי ייצור. בנובמבר 2021 נכנסה לפעולה אוניית המטען האוקיינית OTB Holland, אשר תוכננה ונבנתה במיוחד לשם הובלת מודולים של צוללות הסדרה אל מספנות ג'נרל דיינמיקס אלקטריק בואט (General Dynamics Electric Boat) בגרוטון, קונטיקט. במאי 2022 החלה בנייתו של מזח חדש ב־Newport News Shipbuilding, אשר ייתן תמיכה תפעולית לצוללות הסדרה. ביוני 2022 נערך טקס הנחת קיל במסגרתו רותכו ראשי התיבות של נותנת החסות, חברת הקונגרס אלינור הולמס נורטון, על גבי לוח של הצוללת. באוגוסט 2022 מסרה חברת Leonardo DRS את המנוע הראשי החשמלי הראשון לצוללת, לאחר בדיקות תקינות ואישור המשלוח למספנת Electric Boat. בפברואר 2023 נערך טקס הנחת אבן הפינה למתקן ייצור תת־ימי משולב ב־Newport News Shipbuilding, שישמש לבניית צוללות מסדרות קולומביה ווירג'יניה.

בינואר 2024 נמסר חלק הגוף האחורי (stern) של הצוללת למספנת Electric Boat, אירוע שסימן אבן דרך מרכזית בהרכבת הצוללת הראשונה. ביוני 2024 הושלמה הצבתם של הסקשנים האמצעיים והקדמיים של חדר המנועים (חלקים 6–7), וביולי נמסר גם חלקו האחורי של חדר המנועים (סקשן 8), באמצעות אוניית המטען Holland. ב־8 באפריל 2025 מסרה מספנת המדחפים של הצי את רכיב המדחף האחרון של הצוללת. הוא הועבר לגרוטון לשלב ההרכבה הסופי, כהכנה להשלמת בנייתה של USS District of Columbia – הספינה המובילה של דור ההרתעה הגרעינית החדש של צי ארצות הברית.

## קישורים חיצוניים

## הערות שוליים

קטגוריה:צוללות גרעיניות אמריקאיות
בינאקול

**בינאקול** (בפיליפינית: **Binakol**) הוא מרק חם מהמטבח הפיליפיני, המוגש כמנה עיקרית ומבושל בחלב קוקוס.

המרק מבושל על בסיס חלב קוקוס, חתיכות קוקוס, פפאיה, שום, בצל, זנגביל למון גראס ורוטב דגים.

למאכל גרסאות רבות ומלבד הגרסה הבסיסית העשויה עם עוף, קיימות גרסות על בסיס מאכלי ים ובשר חזיר בליווי דלעת ירוקה, תפוחי אדמה או עגבניות.

המאכל דומה מאוד לטינולה (Tinola) וגינטאנג מנוק (Ginataang Manok) ויחד איתם נחשב לסמל של הכנסת אורחים.

## הערות שוליים

קטגוריה:המטבח הפיליפיני
קטגוריה:מרקים
קטגוריה:קוקוס
הישרדות: מנצחים במלחמה

**הישרדות: מנצחים במלחמה** (באנגלית: **Survivor: Winners at War**) היא העונה ה-40 של תוכנית המציאות האמריקאית "הישרדות". העונה צולמה מ-22 במאי עד 29 ביוני 2019, ושודרה לראשונה ב-12 בפברואר 2020 ברשת השידור האמריקאית CBS. העונה צולמה באיי ממנוקה, פיג'י. העונה הונחתה על ידי ג'ף פרובסט, מורכבת מ-39 ימים של משחק עם 20 מתמודדים.

## אודות העונה
עונה זו עלתה לשידור בפברואר 2020 כעונת האולסטאר המלאה החמישית בתוכנית. המתחרים בעונה הם 20 מתמודדי עבר, כולם מתמודדים שניצחו בעונות שונות של התוכנית. העונה כוללת אלמנט "קצה ההכחדה" (Edge of Extinction) ומשלבת אלמנט חדש של "מטבעות אש" במסגרתו המתמודדים יכולים לקנות אוכל ויתרונות במשחק. בשונה מיתר העונות בהן הפרס למקום הראשון היה מיליון דולר, בעונה זו הפרס למקום הראשון הוכפל ל-2 מיליון דולר - הפרס הגדול ביותר לתוכנית ריאליטי אי פעם. בדומה לעונה ה-38 של התוכנית, השחקנים שהודחו עברו לאי נפרד, "קצה ההכחדה", ושהו בו יחד עם כל המודחים שהודחו לפניהם (ללא דו-קרב והדחה סופית, כפי שהיה נפוץ בעונות אחרות). ב"קצה ההכחדה" קיבלו המודחים משימות שונות באמצעותן יכלו להשיג מטבעות משחק. בחלק מהמשימות קיבלו המודחים יתרון שיכלו למכור לשחקנים במשחק תמורת מטבעות, או להפעיל סנקציות כנגדם אם לא יקבלו מטבעות (כגון יתרון הסחיטה). המודחת הראשונה נטלי אנדרסון (זוכת עונה 29) הפגינה דומיננטיות רבה במשימות באי ההכחדה והשיגה מספר רב של מטבעות משחק ולבסוף חזרה למשחק בשישיה הסופית ואף הגיעה לשלישיית הגמר.

בשלביה הראשונים של העונה הודחו בעקביות השחקנים הוותיקים יותר, אשר שיחקו בעונות המוקדמות של הישרדות, ביניהם בוסטון רוב, פארווטי שאלו, אית'ן זון, וטייסון אפוסטול. טייסון חזר למשחק מ"קצה ההכחדה" לאחר שניצח באתגר, רק כדי להיות מודח בשנית מספר פרקים לאחר מכן. מתמודדת ותיקה נוספת שהודחה בשלב השבטים הייתה סנדרה דיאז-טוויין, המנצחת הכפולה הראשונה ואז היחידה בתולדות הישרדות. בניגוד לרוב המתמודדים מעונות התוכנית המוקדמות, דיאז-טוויין השתלבה בשבט והתחברה לברית הרוב, בפרק ההדחה הכפולה, שבטה של סנדרה הפסיד במשימה וניגש להדחה, התכנון היה להדיח פה אחד את המתמודדת דניס סטייפלי (זוכת עונה 25), דיאז-טוויין החליטה להעניק לדניס את פסלון החסינות שבו היא החזיקה על מנת שתשתמש בו ותדיח מתמודד אחר, אך סטייפלי החליטה להדיח בהפתעה את סנדרה בעצמה, עם קול אחד בלבד. דיאז-טוויין הייתה המתמודדת היחידה שהחליטה שלא להישאר ב"קצה ההכחדה" ועזבה אותו עם הגעתה לשם, תוך שהיא מכריזה על "סיום הקריירה שלה בהישרדות".

בנוסף פארווטי שאלו ורוב מריאנו שברו את השיא של סירי פילדס ואוסקר "אוזי" לוסת' פרווטי עם 130 ימים במשחק ו"בוסטון רוב" שבר את השיא של אוזי לוסת' (128) ופרווטי שאלו עם 131 ימים במשחק.

בלטו בעונה זו המתמודדים טוני ולאצ'וס (זוכה עונה 28, עונה 34), אשר זכה מספר פעמים בחסינות אישית וכן הצליח ליצור תנאים להדחה בהפתעה של מתמודדת (סופי קלארק, זוכה עונת 23) אשר החזיקה ברשותה פסלון חסינות וכן בת בריתו שרה לסינה (עונה 28, זוכת עונה 34). ולאצ'וס ולסינה, שהשתתפו זה לצד זה גם בשתי השתתפויותיהם הקודמות, שלטו ביחד ברוב שלבי המשחק עד שהתחרו זו בזה באתגר האש האחרון, בו ניצח טוני.

בגמר, אשר לראשונה בתולדות התוכנית התקיים בשל מגפת הקורונה ללא קהל כאשר המנחה ג'ף פרובסט משדר מאולפן ביתי בחנייה שלו והמתמודדים מתקשרים איתו דרך תוכנת זום, ניצח טוני ולאצ'וס את נטלי אנדרסון ואת מישל פיצג'רלד (זוכת עונה 32) בהצבעה 12-4-0 בהתאמה. כמו כן, בשל הקורונה, לראשונה בתולדות התוכנית לא התקיימה תוכנית איחוד.

מנצחים במלחמה
תסמינים של פרידה

"**תסמינים של פרידה**" הוא אלבום האולפן התשיעי של עומר אדם. הוא יצא לאור ב-10 ביוני 2025 תחת הוצאת חברת P.A.I בע"מ.

## רקע, הפקה והכרזה
האלבום נוצר בשיתוף פעולה עם יוצרים מוכרים המלווים את אדם לאורך הקריירה, בהם טל קסטיאל, אודיה אזולאי, גיל ויין, שרק, צוקוש וגל אדם, אחיו של עומר. האלבום מגיע לאחר הצלחת אלבומו הקודם "לחנים שבורים", שזכה למיליוני האזנות וצפיות והגיע לראש מצעדי ההשמעות.

ב-7 ביוני 2025, הכריז אדם על צאת האלבום בעמוד האינסטגרם שלו. ב-11 ביוני אדם השיק את האלבום.

## הרכב
האלבום כולל עשרה שירים העוסקים בנושאים כמו אהבה, אכזבה, געגוע, פרידה, כאב ושמחה. ישנה הערכה שחלק מהשירים מתייחסים לפרידה של אדם מהדוגמנית יעל שלביה שהתרחשה כחצי שנה לפני צאת האלבום.

גל אדם כתב יחד עם אודיה אזולאי את השיר "מלכת הדור", שגם הופק ועובד יחד עם עילי סידי. השיר "שושו" הוא פרי שיתוף פעולה של עומר אדם ואזולאי. השיר "קווקז" נחשב לאחד הבולטים באלבום, אדם כתב בו את המילים בשיתוף עם הזמר והמלחין הבינלאומי ארסן שאחונץ ויש בו שילוב בין סגנונות מוזיקליים שונים, בהפקה ועיבוד של גיא דאן. בשיר "תגידי לי" מתייחס אדם לתחושותיו בנוגע לפרידה, ומבטא רגשות של אהבה לא פתורה.

## רשימת רצועות

## קישורים חיצוניים

* 

## הערות שוליים

קטגוריה:אלבומי עומר אדם
קטגוריה:אלבומים בעברית
קטגוריה:אלבומים שהופקו על ידי גיא דאן
נשיא אקוודור

**נשיא אקוודור** (בספרדית: **Presidente del Ecuador**), המכונה רשמית **הנשיא החוקתי של הרפובליקה של אקוודור** (בספרדית: **Presidente Constitucional de la República del Ecuador**) מכהן כראש המדינה וראש הממשלה של אקוודור. זהו התפקיד הפוליטי הגבוה ביותר במדינה כראש הרשות המבצעת של הממשלה. על פי  שאומצה ב-2008, הנשיא יכול לכהן שתי קדנציות בנות ארבע שנים. לפני כן, הנשיא יכול היה לכהן רק קדנציה אחת של ארבע שנים.

הנשיא הנוכחי של אקוודור הוא דניאל נובואה, שנבחר לראשונה ב-2023 ונבחר מחדש ב-2025. לאחר שהושבע בגיל 35, נובואה הוא הנשיא השני הצעיר ביותר בהיסטוריה של המדינה, אחרי .

## היסטוריה
נשיאות אקוודור התאפיינה בתקופות של חוסר יציבות, מה שגרם לחילופי נשיאים לעיתים קרובות לאורך ההיסטוריה של המדינה. לפחות חמש פעמים הוטלו חובותיו של הנשיא על ממשלה זמנית או על חונטה צבאית. לעיתים קרובות, התפקיד הושאר בידיו של נשיא זמני או נשיא בפועל, שרבים מהם יהפכו לנשיאים. הנשיא שכיהן הכי הרבה קדנציות הוא , שכיהן חמש קדנציות.

במאי 2017 הפך רפאל קוראה לנשיא הראשון מזה יותר משני עשורים שמשלים את כהונתו מאז , שכיהן בין השנים 1992 ל-1996. לפני קוראה, תקופה של חוסר יציבות פוליטית עמוקה מ-1996 עד 2006 לוותה במשבר כלכלי חמור בשנים 1998–2000. במהלך תקופה זו, שלושת יורשיו הנבחרים של באלן, אבדלה בוקראם,  ולוסיו גוטיירס, הודחו במרידות עממיות, ובעקבותיהן הגיעו הפיכות צבאיות או חקיקתיות ב-1997, 2000 ו-2005, בהתאמה. מאז קוראה, לנין מורנו (2017–2021) השלים גם הוא קדנציה מלאה של 4 שנים, למרות התקוממות עממית גדולה ב-2019 שכמעט הפילה את ממשלתו.

## קישורים חיצוניים

## הערות שוליים

*
פרויסן מינסטר

**פרויסן מינסטר** (בגרמנית: **SC Preußen Münster**) הוא מועדון כדורגל גרמני. הוא פועל במינסטר החל מתחילת המאה ה-20. המועדון שיחק עונה אחת בבונדסליגה הבכירה, עונת 1963/1964, אשר הייתה עונת הבכורה של הליגה.

## היסטוריה
מועדון "פרויסן מינסטר" הוקם בשנת 1906 תוך איחוד של מספר קבוצות שהיו קיימות בעיר מינסטר. הוא שיחק בעיקר בליגה אזורית. בשנת 1914 ו-1921 הוא זכה באליפות הליגה המקומית השנייה. אחרי סיום מלחמת העולם השנייה הוא פורק כמו יתר הארגונים בגרמניה אך תוך זמן קצר הוקם מחדש. באליפות גרמניה בכדורגל 1951 הוא הגיע למשחק הגמר בו הפסיד.

על ההישגים בליגה האזורית, קיבל המועדון זכות להשתתף בעונה הראשונה של בונדסליגה, אך לא שרד בה וכבר בעונת 1963/1964 בבונדסליגה נשר מהליגה הבכירה. לאחר הירידה, שיחקה קבוצת המועדון כמה עונות בבונדסליגה השנייה אך בהמשך ירדה לליגה נמוכה יותר. בסיום עונת 2023/2024 היא הצליחה לחזור לבונדסליגה השנייה.

## סגל הקבוצה
;נכון ל-3 במרץ 2026

 

 (בהשאלה מסלטיק)
 

 

 (קפטן)

 (בהשאלה מפ.צ. קייזרסלאוטרן)

  
  
    
 
 (בהשאלה מפ.צ. קלן)
 

  

## קישורים חיצוניים

* 

קטגוריה:נורדריין-וסטפאליה: מועדוני כדורגל
קטגוריה:קבוצות כדורגל שהוקמו ב-1906
קטגוריה:מינסטר
הסתברות לאבדון

**P(doom)** (קיצור של Probability of doom, "הסתברות לאבדון") הוא מונח בתחום בטיחות הבינה המלאכותית המתייחס להסתברות לתוצאות קטסטרופליות קיומיות (או "אבדון") כתוצאה מבינה מלאכותית . התוצאות המדויקות הנדונות משתנות מתחזית אחת לאחרת, אך באופן כללי הן מרמזות על הסיכון הקיומי מבינה מלאכותית כללית

המונח, שמקורו בבדיחה פנימית בקרב חוקרי בינה מלאכותית, זכה לבולטות בשנת 2023 לאחר השקת GPT-4, כאשר דמויות בעלות פרופיל גבוה כמו ג'פרי הינטון ויושוע בנג'יו החלו להזהיר מפני הסיכונים של בינה מלאכותית בסקר משנת 2023, חוקרי בינה מלאכותית התבקשו להעריך את ההסתברות שהתקדמויות עתידיות בבינה מלאכותית עלולות להוביל להכחדת האנושות או לפגיעה חמורה ודומה באופן קבוע במהלך 100 השנים הקרובות. הערך הממוצע מהתשובות היה 14.4%, עם ערך חציוני של 5%

## תחזיות אישיות של דמויות בולטות
דמויות בולטות בתעשיית הטכנולוגיה ובחקר הבינה המלאכותית הציגו תחזיות שונות לגבי P(doom). אליעזר יודקובסקי, מייסד מכון המחקר למודיעין מכונות, הציג את התחזית הפסימית ביותר עם הערכה של מעל 95% לאבדון. ג'פרי הינטון, החתן פרס נובל לפיזיקה 2024 והמכונה "אבי הבינה המלאכותית", העריך את ההסתברות במעל 50%. יושוע בנג'יו, המדען הממוחשב וחתן פרס נובל, העריך את ההסתברות ב-50%. מנגד, דמויות אחרות כמו יאן לקון, המדען הראשי לבינה מלאכותית במטא, העריך את ההסתברות בפחות מ-0.01%, ואילו מארק אנדרסן, איש העסקים האמריקני, העריך אותה ב-0%. בין השניים נמצאים אילון מאסק (10-30%), שיין לג מגוגל דיפמיינד (5-50%), ודריו אמודיי מאנתרופיק (10-25%).

## ביקורת
התעוררה מחלוקת מסוימת לגבי התועלת של P(doom) כמונח, בין השאר בשל חוסר הבהירות לגבי האם תחזית נתונה מותנית בקיומה של בינה מלאכותית כללית, המסגרת הזמנית, והמשמעות המדויקת של "אבדון".

## בתרבות הפופולרית
* בשנת 2024, להקת הרוק האוסטרלית King Gizzard &amp;amp; the Lizard Wizard השיקה את הלייבל החדש שלה, p(doom) Records.

## ראו גם
* סיכון קיומי מבינה מלאכותית כללית
* הצהרה על סכנת הכחדה של בינה מלאכותית
* יישור בינה מלאכותית
* השתלטות על בינה מלאכותית
* בטיחות בינה מלאכותית

## הערות שוליים

קטגוריה:בינה מלאכותית
קטגוריה:בינה מלאכותית יוצרת
קטגוריה:אבטחת מחשבים
חבורת שהם

ממוזער|עטיפת אלבום האוסף "שירים היוצאים מהלב" מאת חבורת שהם משנת 2001
"**חבורת שהם**" (**ש**ירים **ה**יוצאים **מ**הלב) היא חבורת זמר המורכבת מחבריו של ד"ר חיים שהם, שהיה רופא ראשי של חיל הים ושל פיקוד הדרום, אשר נפטר ב-1994 ממחלה קשה בהיותו בן 58. החבורה, בניהולו המוזיקלי של המלחין מרדכי (מוט'קה) שלף, ממייסדי מקהלת רינת, ובניהולו האמנותי של דודו אלהרר, נוהגת להפיק מדי שנה תקליטור לא מסחרי, שכל שיריו מוקדשים בכל פעם לנושא אחר. בשנת 2019, ערכה אוניברסיטת בר-אילן ערב הוקרה לחבורת שהם לציון 25 שנים לפעילותה ותרומתה לשימור הזמר העברי.

## אודות
החבורה נהגה להיפגש בביתם של חיים ויעל שהם מכפר מעש כדי לשיר ולנגן שירים נוסטלגיים - שירי תנועות נוער, שירי תנועת הקיבוצים, שירי פלמ"ח ופלי"ם, המנונים נשכחים למיניהם, שירים של יוצרים מוקדמים כגון חנינא קרצ'בסקי ואחרים. חיים שהם ליווה את השירים במנדולינה, ושאר החברים ניגנו בכלים נוספים.

לאחר מותו של חיים שהם בשנת 1994, החליטו החברים לא להפסיק את המסורת ולהנציח את שמו במפעל שירה. החבורה המונה כ-50 חברים, נוהגת להיפגש מדי חודש, לשיר ביחד ובתום כל עונה הם מוציאים את השירים שנאספו באותה עונה על גבי תקליטור בהוצאה מקומית.

**סולני החבורה**
* אבא'לה פורמן
* יורם אגמון
* דודו אלהרר
* רעיה פירסט
* גיורא רוס

**נגני החבורה**
* עליזה נגר - מנדולה, מנדולינה
* ניר ניצן, משה הדרי - מנדולינה
* מוט'קה שלף, אורי אורלב - אקורדיון
* שפר שחטר, נגה אשד - גיטרה
* שולה נחמה - חליל צד
* גדעון פוזן - חצוצרה
* עמוס מרוז - תופים

**רשימת התקליטורים**
* 2000 - שירים היוצאים מהלב (אוסף כללי)
* 2001 - שירים היוצאים מהלב 2 (אוסף כללי)
* 2002 - שתי מנדולינות (אוסף כללי)
* 2003 - הבה נשירה (בעיקר שירים מתורגמים)
* 2004 - על הים (שירי ים)
* 2005 - עלי להבה (שירי מעמד הפועלים)
* 2006 - חתול על הגג (שירי ילדים)
* 2007 - יום חג הגיע (שירי חגים)
* 2008 - הגדודנים (שירי החי"ל)
* 2009 - ציון חמדתי (שירי העלייה הראשונה - בחלקם)
* 2010 - חומה ומגדל (שירי התקופה - 1936-1939)
* 2011 - הי ציגעלעך - שירי יידיש מתורגמים
* 2012 - שיא הכיף - שירי עם שובבים
* 2013 - שירי מתתיהו שלם
* 2014 - היה היה פלמ"חניק
* 2015 - על הבמה
* 2017 - מהשולחן היהודי
* 2019 - שירים שמוטקה אוהב

## קישורים חיצוניים
* "חבורת שהם", באתר זמרשת
* "חבורת שהם", באתר שירה עובדת
* 

## הערות שוליים

קטגוריה:מקהלות בישראל
קטגוריה:זמר עברי